Ego Willelmus, Dei gratia, Autissiod. episcopus. Notum esse volo futuris et presentibus, quod ad preces religiosorum donavi ecclesie S. Petri Autissiodorensis ecclesiam de Venosa perpetuo possidendam, cum omni ejusdem ecclesie beneficio, et capellaniam de Robreto, salvo jure et redditibus quos ecclesia Sancti-Germani in prefata capella habere dinoscitur. Quod ut ratum permaneat et inconcussum, presentem paginam sigilli mei appositione munivi. Actum publice in capitulo S. Stephani, anno Verbi incarnati millesimo centesimo septuagesimo primo.